Document ID: 32006D0479

KOMISIJAS LĒMUMS
(2006. gada 10. jūlijs),
ar ko groza 2003. gada Pievienošanās akta VIII pielikuma A papildinājumu attiecībā uz dažiem Latvijas gaļas nozares uzņēmumiem
(izziņots ar dokumenta numuru K(2006) 3084)
(Dokuments attiecas uz EEZ)
(2006/479/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu un jo īpaši tā VIII pielikuma 4. nodaļas B iedaļas I apakšiedaļas 1. punkta d) apakšpunktu,
tā kā:
(1)
Latvijai piešķirts pārejas laiks attiecībā uz dažiem uzņēmumiem, kas uzskaitīti 2003. gada Pievienošanās akta VIII pielikuma A papildinājumā (1). Grozījumi minētajā papildinājumā izdarīti ar Komisijas Lēmumu 2004/460/EK (2), 2004/472/EK (3) un 2005/420/EK (4).
(2)
Latvija ir iesniegusi deklarāciju, kurā teikts, ka visi atlikušie deviņi uzņēmumi to gaļas nozares uzņēmumu sarakstā, kuriem noteikts pārejas posms, ir pabeiguši pārkārtošanās procesu un pilnībā atbilst Kopienas tiesību aktiem vai arī pārtraukuši darbību. Tādēļ minētie uzņēmumi jāsvītro no to uzņēmumu saraksta, kuriem noteikts pārejas posms.
(3)
Tādēļ ir lietderīgi grozīt 2003. gada Pievienošanās akta VIII pielikuma A papildinājumu.
(4)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU
1. pants
Šā lēmuma pielikumā uzskaitītos uzņēmumus svītro no 2003. gada Pievienošanās akta VIII pielikuma A papildinājuma.
2. pants
Šis lēmums ir adresēts dalībvalstīm.
Briselē, 2006. gada 10. jūlijā

Labels: 17
7
0
18
15